OpenLLM-France/wikimedia huggingface dataset:
# Apol·linar de Ravenna

Apol·linar de Ravenna (Antioquia, actual Turquia, s. I - Ravenna, Itàlia, s. I) fou el primer bisbe de Ravenna. És venerat com a sant per diverses confessions cristianes.

## Biografia

Apol·linar era d'Antioquia a la província romana de Síria i va ésser deixeble de sant Pere apòstol, que hi havia anat cap a l'any 44. Pere el va ordenar i el va enviar a Ravenna, on arribà i guarí l'esposa del tribú, que es va convertir amb la seva família al cristianisme. El jutge se n'assabentà i va cridar el sant, comminant-lo a fer sacrificis als déus. En negar-s'hi, fou colpejat fou desat per mort a un camí. Una vídua cristiana el recollí i en tingué cura fins que va sanar. Un cop va tornar a predicar, fou novament detingut i decapitat.
El moment del seu martiri se situa entre el regnat de Vespasià, al segle i, o el de Valent, al segle ii, un 23 de juliol, tot i que la festivitat és el 20 de juliol.
La primera menció que se'n fa és la del martirologi de sant Jeroni, del començament del segle v, on s'anota: «X kl aug. Ravennæ Apollinaris» i qualifica el sant com a "confessor" i "sacerdot", amb festa el 23 de juliol. Sant Pere Crisòleg va pronunciar un sermó, el 128, on ofereix algunes dades del sant, dient que era bisbe i màrtir.
La Passio sancti Apollinaris, del segle vii, potser obra de l'arquebisbe Maur (642-671), és una font poc fiable, ja que és tardana i té com a objectiu afavorir l'església de Ravenna enfront de la de Milà, d'on depenia. La Llegenda àuria, ja al segle xiv, reelabora aquests materials.
* Sant'Apollinare in Classe
* Altar de Sant'Apollinare in Classe, amb les relíquies del sant
* Lloc on es trobaren les relíquies del sant, a Sant'Apollinare in Classe
* Nau de Sant'Apollinare Nuovo (Ravenna)

## Veneració

Al lloc del martiri, al port de Ravenna (Classe) s'erigí al segle vi l'església de Sant'Apollinare in Classe. Cap al segle ix es traslladaren les relíquies a l'interior de les muralles, a la nova església de Sant'Apollinare Nuovo; en 1748 es tornaren a portar a l'antiga basílica del port.
Va ésser molt popular, ja que era considerat com un sant "nacional" de l'Imperi Romà d'Orient a Occident.

## Referències

* ↑ Campbell, T. «St. Apollinaris». A: The Catholic Encyclopedia. Robert Appleton Company, 1907.
* ↑ «Apol·linar de Ravenna». Gran Enciclopèdia Catalana, 01-06-1986. [Consulta: 3 abril 2022].
* ↑ Tabbernee, William. Early Christianity in Contexts: An Exploration across Cultures and Continents (en anglès). Baker Academic, 2014-11-18. ISBN 978-1-4412-4571-7.
* ↑ Tylenda, Joseph N. Saints and Feasts of the Liturgical Year (en anglès). Georgetown University Press, 2003, p. 133. ISBN 978-0-87840-399-8.
* ↑ Jäggi, Carola. «Ravenna in the sixth century: the archaeology of change». A: Ravenna: its role in earlier medieval change and exchange. University of London Press, 2016, p. 87–110. ISBN 978-1-909646-14-8.
# Associació Popular de Jammu i Caixmir

Associació Popular de Jammu i Caixmir (Praja Parishad Jammu and Kashmir) és un partit polític de Jammu i Caixmir format per dissidents locals del Bharatiya Janata el 2005. L'Associació Popular (Praja Parishad) va lluitar contra l'estatus especial per Caixmir que consagra l'aricle 370 de la constitució, i es va unir al Bharatiya Jana Sangh el 1970.
El seu president és Chandermohan Sharma, i reclama l'autonomia de Jammu. Se l'anomena simplement Praja Parishad Jammu i només participa en política a Jammu que vol convertir en estat.
# Atuna

Atuna, Atun, Tuna, Tunna va ser un petit estat neohitita (potser la Dana que anomena Xenofont) de Cilícia que podria ser la clàssica Trunna o Tynna, propera a la ciutat de Tíana. El nom Atuna o Tuna ja apareix esmentat a una inscripció del rei d'Assíria Teglatfalassar III.
El 740 aC després que Arpad caigués en mans dels assiris, els reis Tarkhularas de Gurgum, Dadilu de Kask (probablement Katak/Kaska) i Samulal de Meliddu, van pagar tribut. Els van seguir Urikki de Que, Azriyau de Yaudi-Samal, Uassurme (Wasu Sharumush) de Tabal, Urballa de Tokhan, Urimmi de Khubishna, Tukhammi d'Ishtunda i Ushkhitti d'Atun.
Kutti era un rei d'Atuna mencionat als jeroglífics luvites i en textos assiris. Va governar del 732 aC (o al menys des del 718 aC) fins al 713 aC. L'any 718 aC el rei assiri Sargon II va donar l'estat de Shinukta a Kutti, després que el rei Kiakku de Shinukta s'hagués negat a pagar els tributs a Assíria i hagués conspirat amb el rei Mides III de Frígia. Sargon el va deposar i el va exiliar. Més tard, el mateix Kutti, es va aliar amb Mides III i va conspirar contra Sargon, però va rebre el mateix tracte que el rei Amris de Tabal, i va ser deportat a Assíria. Va tornar al seu regne quan va jurar fidelitat a Assíria.

## Referències

* ↑ Bryce, Trevor. The World of The Neo-Hittite Kingdoms: A Political and Military History. Oxford: Oxford University Press, 2012, p. 145-147, 278, 283. ISBN 9780199218721.

## Bibliografia

* History Of Egypt, Chaldaea, Syria, Babylonia, and Assyria, vol. 7, per G. Maspero, a Christianbookshelf.org
# Arrel aèria

Les arrels aèries són un tipus d'arrels, generalment adventícies, que en lloc d'originar-se en la radícula de l'embrió sorgeixen de les parts aèries de la planta. Aquests tipus d'arrels se situen per sobre del sòl. Es troben en diverses espècies de plantes, incloent els epífits com les orquídies, arbres tropicals de terres pantanoses com els manglars, diverses espècies de Ficus, arbres del bosc temperat càlid plujós de Nova Zelanda amb les espècies rātā (Metrosideros robusta) i pōhutukawa (M. excelsa) i lianes com l'heura (Hedera helix) i "l'heura verinosa" Toxicodendron radicans.

## Tipus d'arrels aèries

Aquest òrgan de les plantes es troba en moltes famílies de plantes diverses. Té diferents especialitzacions segons l'hàbitat i funció de les plantes:
* Recolzadores
* Escanyadores, com les de les figueres tropicals escanyadores.
* Pneumatòfores, de geotropisme negatiu, ja que creixen cap enfora de la terra.
* Haustorials (de les plantes paràsites)
* Propagadores (amb estolons no subterranis que creixen per sobre la terra)

### Arrels aèries recolzadores

L'heura no és un paràsit i fa servir les arrels adventícies aèries per enfilar-se a les plantes hostes, a les pedres o a les parets de les cases. Arrels de suport es troben a la dacsa i la tomaquera entre altres espècies.
Un altre exemple són el d'arrels amb forma de xanca de les plantes del gènere Pandanus.

### Escanyadores

El banià, arbre del gènere Ficus, és un exemple de planta que acaba escanyant el seu hoste tot i que comença a viure com un simple epífit en la capçada d'un altre arbre.
Creix fins que les arrels aèries formen un pseudotronc que, eventualment, escanya l'arbre hoste. A Nova Zelanda l'arbre Metrosideros robusta envia cap avall arrels aèries als costats de l'arbre hoste.

### Pneumatòfors

Són arrels aèries especialitzades capaces de respirar en hàbitats d'aiguamolls. Les arrels poden créixer cap avall des de la tija, o cap amunt des d'arrels típiques. Aconsegueixen respirar amb lenticeles i osmosi.

### Haustorials

Es troben en plantes paràsites, on les arrels queden cimentades a la planta hoste mitjançant un disc que s'introdueix en els teixits de l'hoste. El vesc n'és un exemple

### Arrels propagatives

Es tracta de les arrels que surten quan es desenvolupen estolons en plantes com la maduixera i les cintes.
Algunes fulles desenvolupen borrons adventicis des dels quals es formen arrels aèries per exemple en les plantes Tolmiea menziesii i Kalanchoe daigremontiana.

## Vegeu també

* Arrel
* Reproducció vegetativa

## Referències

* ↑ «Raíz». [Consulta: 20 desembre 2017].
* UCLA Botany glossary page: Roots Arxivat 2005-09-06 a Wayback Machine.
# Aufidi

Aufidi és el nom dels següents personatges:
* Gneu Aufidi, tribú de la plebs l'any 170 aC
* Gneu Aufidi, historiador y jurista romà, qüestor l'any 119 aC.
* Tit Aufidi, jurista romà contemporani de Ciceró.
* Tit Aufidi, metge romà del segle i aC.
* Marc Aufidi Lurcó, tribú de la plebs l'any 61 aC
* Publi Aufidi Bas, historiador del temps de Tiberi
* Aufidi de Quios, jurista romà, segurament del temps de l'emperador Hadrià.
* Aufidi Namusa, escriptor i jurista del segle I aC.
# Asopodor

Asopodor (grec antic: Ἀσωπόδωρος, llatí: Asopodorus) fou un escultor grec possiblement originari d'Argos.
Segons Plini el Vell (Naturalis Historia XXXIV, 8) va ser deixeble de Policlet. Va viure, per tant, al segle iv aC.

## Referències

* ↑ Asopodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 386
* ↑ Pliny (the Elder.); Carl Hermann WEISE Caii Plinii Secundi Historiae Naturalis Libri XXXVII cum indicibus rerum locupletissimis ... editi, curante C. H. Weisio. Editio stereotypa. Sumtibus et typis C. Tauchnitii, 1841, p. 384–.
# Asserció lògica

En lògica matemàtica, una asserció lògica és una afirmació que assevera que una premissa és veritable.
Per exemple, si p = x "és parell", la implicació
   * $(\vdash p)\rightarrow (x{\pmod {2}}\equiv 0)$
és certa. Podem el mateix usant el símbol d'asserció com

## Vegeu també

* Si i només si
* Condició

## Referències

* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 15 (Biblioteca de Consulta Larousse). ISBN 84-8332-398-2.
# BNB

BNB té els següents significats:
* Borneo del Nord (del seu nom en anglès British North Borneo), protectorat històric del Regne Unit al nord de l'illa de Borneo
* Biographie Nationale de Belgique, diccionari biogràfic publicat a Bèlgica
* British National Bibliography, llista de bibliografia relativa al Regne Unit
* Banc Nacional de Bèlgica, banc central de Bèlgica
* Banc Nacional de Bolívia, banc central de Bolívia
* Banc Nacional de Bulgària, banc central de Bulgària
* Banc del Nordest del Brasil, banc federal de desenvolupament de la Regió Nord-est del Brasil
* Bikes Not Bombs, organització sense ànim de lucre amb seu a Boston que recicla bicicletes per a països del Tercer Món
* Felicitat Interna Bruta (del seu nom en francès Bonheur National Brut), índex que mesura el grau de felicitat d'un país
* Bed and breakfast, sistema d'allotjament de turistes
* Distribució beta-binomial negativa (del seu nom en anglès Beta Negative Binomial), distribució de probabilitat de variable aleatòria discreta
* Ramificació i poda (del seu nom en anglès Branch & Bound), mètode de backtracking per a la resolució de problemes amb restriccions
* BNB també és l'abreviatura (de l'acrònim en anglès Build and Build) del Binance Coin, una criptomoneda
# Babàievo

Babàievo (en rus: Бабаево) és un poble de l'óblast de Vladímir, a Rússia, segons el cens del 2010 tenia 604 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Balsam Lake

Balsam Lake és una població dels Estats Units a l'estat de Wisconsin. Segons el cens del 2000 tenia 950 habitants.

## Demografia

Segons el cens del 2000, Balsam Lake tenia 950 habitants, 428 habitatges, i 264 famílies. La densitat de població era de 180,7 habitants per km².
Dels 428 habitatges en un 20,6% hi vivien nens de menys de 18 anys, en un 49,5% hi vivien parelles casades, en un 8,2% dones solteres, i en un 38,1% no eren unitats familiars. En el 32,7% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,62.
Per edats la població es repartia de la següent manera: un 18,2% tenia menys de 18 anys, un 7,8% entre 18 i 24, un 23,2% entre 25 i 44, un 26,1% de 45 a 60 i un 24,7% 65 anys o més.
L'edat mediana era de 46 anys. Per cada 100 dones de 18 o més anys hi havia 104,5 homes.
La renda mediana per habitatge era de 34.276 $ i la renda mediana per família de 42.708 $. Els homes tenien una renda mediana de 31.397 $ mentre que les dones 24.028 $. La renda per capita de la població era de 19.576 $. Aproximadament el 4,8% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Balsam Lake» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Balsam Lake». American Fact Finder. Oficina del Cens dels Estats Units, 12-01-2010.
# Balsaminàcies

Les balsaminàcies (Balsaminaceae) són una família de plantes amb flors.
Comprèn dos gèneres i més de mil espècies, de les quals totes menys una pertanyen al gènere Impatiens.
Es troben en regions de clima temperat i tropical incloent-hi zones de Nord-amèrica, Àsia, Europa i Àfrica.

## Referències

* 1 2 Janssens, SB; Smets, EF; Vrijdaghs, A «Annals of Botany: Floral development of Hydrocera and Impatiens» (en anglès). Ann Bot, 109, 7, 2012, pàg. 1285–96. DOI: 10.1093/aob/mcs065. PMC: 3359920. PMID: 22499855.
# Bad Kreuznach

Bad Kreuznach és una ciutat pertanyent al Land de Renània-Palatinat, Alemanya. No cap dins de qualsevol Verbandsgemeinde, a pesar que és la seu de la Verbandsgemeinde del mateix nom. Bad Kreuznach és una ciutat balneari i la seu de diversos tribunals, així com les autoritats federals i estatals. Bad Kreuznach és també oficialment un kreisangehörige großi Stadt ("gran ciutat que pertany a un barri"), la qual cosa significa que no té els poders en l'àmbit de districte que Kreisfreie Städte ("districte lliure de pobles/ciutats") gaudir.[2] és, no obstant això, la seu del districte, i també és la seu de la càmera d'estat de comerç de Renania-Palatinado. Està classificat com un centre de mitjana amb algunes funcions d'un centre superior, per la qual cosa és el centre administratiu, cultural i econòmic d'una regió amb més de 150.000 habitants. Per l'altra part, la ciutat i els voltants són reconeguts a escala estatal i internacional pels seus vins, especialment de la Riesling, Silvaner i varietats del raïm Müller-Thurgau.

## Ciutats agermanades

* Bourg-en-Bresse (França), des de 1963
* Neuruppin (Alemanya), des de 1990

## Fills il·lustres

* Herbert Elmert (1897-1972), compositor i crític musical.

## Referències

* ↑ «Bad Kreuznach». Gran Enciclopèdia Catalana. Barcelona: Grup Enciclopèdia Catalana.
# Vesins

Pesens (en francès Pezens) és un municipi del departament de l'Aude a la regió francesa d'Occitània.

## Referències

Viccionari
# Cova de la Platja

La cova de la Platja és una cova del terme de Castell de Mur, al Pallars Jussà, a l'antic terme de Guàrdia de Tremp. Es tracta d'un topònim romànic descriptiu, ja que en aquest lloc la Noguera Pallaresa forma una petita platja a la seva riba dreta. És al Congost de Terradets, una mica a sud del lloc on el barranc del Bosc s'aboca en la Noguera Pallaresa, gairebé al nivell de la carretera C-13. Per damunt seu hi ha la Cova de Té-do'm, i per dessota, la surgència de la Cova de la Platja. És una cova procedent d'una antiga surgència de les que drenaven el Serra del Montsec. Presenta una galeria ascendent que té un pou en el seu extrem, on s'obre també una galeria descendent cap a la llevant que porta a una segona cavitat, que només queda 6 metres per damunt del curs del riu.

## Referències

* ↑ BORRÀS I XAVIER, J., MIÑARRO I URRESTARAZU, J. M. i TALAVERA I GARCIA, F. Catàleg espeleològic de Catalunya (el Pallars Jussà). Barcelona: Poliglota, tècnica i documentació, 1978. Sense ISBN.

## Enllaços externs

* Institut Cartogràfic de Catalunya; el nom no apareix en els mapes
# BEM

BEM té els següents significats:
* Brotherhood of Evil Mutants, equip de mutants, liderat per Magneto, enemics dels X-Men
* BEM o medalla de l'Imperi Britànic (del seu nom en anglès British Empire Medal), condecoració atorgada pel Regne Unit
* BEM o mètode d'elements de contorn (del seu nom en anglès Boundary Element Method), mètode utilitzat per resoldre equació diferencial en derivades parcials|equacions diferencials en derivades parcials
* BEM també és el codi IATA de l'Aeroport de Beni Mellal, aeroport que serveix la ciutat de Beni Mellal (Marroc)
* bem, codi ISO 639-3 del bemba, llengua parlada a Zàmbia
# Ratolí marsupial de Giles

El ratolí marsupial de Giles (Planigale gilesi) és una minúscula espècie de marsupial carnívor de la família dels dasiúrids. Es diferencia de la resta de Planigale en la seva coloració grisa i les seves dues dents premolars a cada maxil·lar (les altres espècies en tenen tres).

## Referències

Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Coelorinchus chilensis

Coelorinchus chilensis és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 48 cm de llargària total.

## Hàbitat

És un peix d'aigües profundes que viu entre 260-1480 m de fondària.

## Distribució geogràfica

Es troba des del Perú fins al Xile central.

## Referències

* ↑ uBio (anglès)
* ↑ Giorna M. E. 1809. Mémoire sur des poissons d'espèces nouvelles et de genres nouveaux. Plus: Suite et conclusion du mémoire (pp. 177-180). Mem. Acad. Imp. Sci. Lit. Beaux-arts., Turin v. 9 (pt 1). 1-19, 177-180.
* ↑ BioLib (anglès)
* ↑ «Coelorinchus chilensis». Catalogue of Life. (anglès) (anglès)
* 1 2 3 FishBase (anglès)
* ↑ Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nakamura, I., T. Inada, M. Takeda i H. Hatanaka, 1986. Important fishes trawled off Patagonia. Japan Marine Fishery Resource Research Center, Tòquio. 369 p.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Siblingen

Siblingen és un municipi del cantó de Schaffhausen (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sherando

Sherando és una concentració de població designada pel cens dels Estats Units a l'estat de Virgínia. Segons el cens del 2000 tenia 665 habitants.

## Demografia

Segons el cens del 2000, Sherando tenia 665 habitants, 270 habitatges, i 207 famílies. La densitat de població era de 36,5 habitants per km².
Dels 270 habitatges en un 33% hi vivien nens de menys de 18 anys, en un 57% hi vivien parelles casades, en un 12,6% dones solteres, i en un 23,3% no eren unitats familiars. En el 18,5% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,73.
Per edats la població es repartia de la següent manera: un 23,2% tenia menys de 18 anys, un 6,5% entre 18 i 24, un 34,1% entre 25 i 44, un 25,6% de 45 a 60 i un 10,7% 65 anys o més.
L'edat mediana era de 38 anys. Per cada 100 dones de 18 o més anys hi havia 93,6 homes.
La renda mediana per habitatge era de 38.170 $ i la renda mediana per família de 39.732 $. Els homes tenien una renda mediana de 32.500 $ mentre que les dones 23.523 $. La renda per capita de la població era de 17.218 $. Entorn del 7,7% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sherando». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Sherando». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Simó Macabeu

Simó Macabeu va ser gran sacerdot dels jueus, fill de Mataties (el primer dirigent de la Revolta dels Macabeus el 167 aC). Va succeir al seu germà Jonatan Macabeu quan va ser fet presoner probablement l'any 143 aC, i definitivament quan va morir el 142 aC. Formava part de la dinastia dels Asmoneus.
Quan va prendre possessió del càrrec, Simó es va declarar favorable a Demetri II Nicàtor (147 aC-138 aC) que havia conservat la part oriental del regne, i que el va confirmar com a gran sacerdot. Diòdot Trifó va enverinar a Antíoc VI Dionisi i es va proclamar rei l'any 140 aC. En aquest temps Demetri II i Simó van poder recuperar Gaza que havia caigut poc abans en mans de Diodot Trifó. Mentrestant els parts van envair la part oriental del regne selèucida, i en aquestes lluites Demetri va caure presoner. Moltes guarnicions selèucides que dubtaven o eren lleials a Demetri es van decantar per Diodot. Segurament no gaire després d'aquests fets, la guarnició selèucida de Jerusalem, lleial a Diodot, es va sotmetre a Simó que es va proclamar independent amb el títol d'etnarca.
Les lluites civils entre els selèucides van continuar i Didot va acabar fugint a Fenícia l'any 137 aC i després a altres llocs per acabar executat al cap de poc. El nou rei Antíoc VII Sidetes no va acceptar la virtual independència de Judea i va enviar un exèrcit dirigit pel general Cendebeu. Simó, ja molt vell, va encarregar la lluita als seus fills Judes i Joan Hircà (després Joan Hircà I) que van derrotar el selèucida i el van expulsar cap al nord.
Una mica després, Ptolemeu, governador de Jericó i gendre de Simó, en combinació amb Antíoc Sidetes, va formar una conspiració per obtenir el govern de Judea i en un banquet es va apoderar de Simó i el va executar potser l'any 135 aC o 134 aC, junt amb dos fills: Judes i Mataties. El tercer fill, Joan Hircà es va poder escapar i es va proclamar gran sacerdot.

## Referències

* ↑ Smith, William (ed.). «Maccabaei». A Dictionary of Greek and Roman biography and mythology. [Consulta: 10 gener 2021].